Փարիզի Աստվածամոր տաճարի վերաբացում (2024)

**Փարիզի Աստվածամոր տաճարի վերաբացում,** տաճարի հանդիսավոր բացման արարողություն, որը տեղի է ունեցել 2024 թվականի դեկտեմբերի 7-ին՝ վերականգնման նախնական փուլի ավարտից հետո, որն կատարվել է 2019 թվականի ապրիլի 15-ին տաճարում բռնկված հրդեհի հետևանքով։

## Նախորդող իրադարձություններ
2019 թվականի ապրիլի 15-ին Փարիզի Աստվածամոր տաճարում խոշոր հրդեհ է տեղի ունեցել։ Հրդեհը լրջորեն վնասել է տաճարը և ամբողջությամբ ավերել փայտե տանիքը և 19-րդ դարում կառուցված հայտնի գոթական աշտարակը։ Հրդեհից հետո աշխարհի բազմաթիվ երկրների ղեկավարներ ու խոշոր քաղաքների քաղաքապետեր ափսոսանքի ու աջակցության խոսքեր են հայտնել ֆրանսիացիներին։ Դրամահավաքի ընդամենը առաջին կես օրվա ընթացքում վերականգնման համար նվիրատվությունների գումարը կազմել է 600 միլիոն եվրո:

Նոտր Դամի տաճարի վերականգնման գործընթացը պաշտոնապես սկսվել է 2021 թվականի սեպտեմբերին ամրակայման աշխատանքների ավարտից հետո։ 2023 թվականին Ֆրանսիայի նախագահ Էմանուել Մակրոնը հայտարարել է, որ տաճարը կբացվի 2024 թվականին։

2024 թվականի նոյեմբերի 29-ին, հնգամյա վերականգնումից հետո, տաճարն առաջին անգամ բացել է իր դռները։ 2019 թվականին հրդեհից հետո դրա վերականգնմանը մասնակցել են ավելի քան 1300 շինարարներ և արհեստավորներ ամբողջ աշխարհից, նախնական բացմանը մասնակցել են նաև Էմանուել Մակրոնը և նրա կինը։ Մյուս այցելուների համար տաճարի բացման հանդիսավոր արարողությունը տեղի կունենա դեկտեմբերի 7-ին: Վերականգնողական աշխատանքների ամբողջական ավարտը նախատեսվում է ավարտել 2028 թվականին։

## Հրավիրված հյուրեր
Միջոցառմանը հրավիրվել են ավելի քան 50 երկրների առաջնորդներ: Ի թիվս այլոց, ԱՄՆ նորընտիր նախագահ Դոնալդ Թրամփը, ԱՄՆ ներկայիս նախագահ Ջո Բայդենը, Ֆրանսիայի նախագահ Էմանուել Մակրոնը, Ուկրաինայի նախագահ Վլադիմիր Զելենսկին, Գերմանիայի նախագահ Ֆրանկ Շտայնմայերը, Լեհաստանի նախագահ Անջեյ Դուդան, Խորվաթիայի նախագահ Զորան Միլանովիչը։ Բուլղարիայի նախագահ Ռումեն Ռադևը և Էստոնիայի նախագահը, Ալար Կարիսին, Ֆինլանդիայի նախագահ Ալեքսանդր Ստուբին, Լիտվայի նախագահ Գիտանասին Նաուսեդան և Հայաստանի վարչապետ Նիկոլ Փաշինյանը հաստատել են. իրենց մասնակցությունը։ Միջոցառմանը ծրագրել են մասնակցել նաև ԱՄՆ առաջին տիկին Ջիլ Բայդենը, Իտալիայի նախագահ Սերջիո Մատարելլան և Հունաստանի նախագահ Կատերինա Սակելարոպուլուն: Բացմանը ծրագրել է մասնակցել նաև Եվրահանձնաժողովի նախագահ Ուրսուլա ֆոն դեր Լեյենը, որը վերջին պահին հրաժարվել է այցից՝ պատճառաբանելով «ներքին թյուրիմացություն»։ Հռոմի պապ Ֆրանցիսկոսը հայտարարել է, որ ինքը չի գա Փարիզ այդ միջոցառմանը։ Չարլզ III-ը նույնպես հրաժարվել է մասնակցել, փոխարենը՝ արքայազն Ուիլյամը ներկայացրել է Բրիտանիան։

## Արարողություն
Դեկտեմբերի 7-ին, տեղական ժամանակով ժամը 18:00-ի սահմաններում, տաճարում ելույթ է ունեցել Ֆրանսիայի նախագահ Էմանուել Մակրոնը։ Դրանից հետո Փարիզի արքեպիսկոպոս Լորան Հուլրիխը կատարել է վերականգնված շենքի բացման խորհրդանշական արարողությունը։ Արարողության ընթացքում երկար ժամանակ անց կրկին հնչել է տաճարի մեծ երգեհոնը։ Երգել են նաև մի շարք սաղմոսներ և աղոթքներ, այդ թվում՝ լատիներեն եկեղեցական Te Deum օրհներգը և հնչել են 121-րդ սաղմոսի տողերը։  Վերականգնված Նոտր Դամի բացումից հետո առաջին օրերին տաճարում մատուցվող ծառայությունների տոմսերը սպառվել են երկու ժամից էլ քիչ ժամանակում։

Բացի այդ, ավելի ուշ երեկոյան Փարիզում կայացել է համերգ՝ համաշխարհային երաժշտության բազմաթիվ հայտնի կատարողների մասնակցությամբ։ Նրանց թվում են եղել ֆրանսիացի կատարողներ Կլարա Լուչիանին և Վիաննին, հարավաֆրիկացի սոպրանո Պրետի Յենդեն, չինացի դաշնակահար Լանգ Լանգը և ֆրանսիացի դիջեյ Մայքլ Կանիտրոն, Խատիա Բունիաթիշվիլին, թավջութակահար Յո-Յո Ման, Դանիել Լոզակովիչը և Բենջամին Բեռնհեյմը, Անժելիկ Կիջոն և կանադացի երգիչ Գարուն։

### Անվտանգության միջոցառումներ
Հհրավիրված համաշխարհային առաջնորդների մեծ թվի պատճառով այդ օրերին Փարիզում անվտանգության ուժեղացված միջոցներ են մտցվել։ Դրանցից մի քանիսը կրկնօրինակել են միջոցառումներ, որոնք սահմանվել են ամառային օլիմպիական խաղերի բացման արարողության ժամանակ։

Դեկտեմբերի 4-ից 9-ը սահմանափակվել է երթևեկությունը դեպի Իլ դե լա Սիտե և Սենի ձախ առափնյակները։ Դեկտեմբերի 7-ի շաբաթ առավոտյան ժամը 7-ից մինչև դեկտեմբերի 8-ի կիրակի երեկոյան ժամը 20-ը, հետիոտների համար նույնպես մուտքը փակ է եղել: Մուտք ունեցել են միայն միջոցառմանը հրավիրված հյուրերը, ներառյալ համաշխարհային առաջնորդները: Նոտր Դամի տաճարի մոտ բարձր հարթակների վրա հատուկ տարածք է ստեղծվել՝ հանրությանը տեղավորելու համար։ Մոտ 40000 մարդ է կարողացել մուտք գործել։

Միջոցառման անվտանգությունն ապահովելու համար գործուղվել են են մի քանի հազար ոստիկան, այդ թվում՝ դիպուկահարներ։ Պրեֆեկտը որպես հիմնական սպառնալիք նշել է իսլամիստական ահաբեկչական գործողությունների վտանգը։

## Ծանոթագրություններ

Կատեգորիա:2024 Ֆրանսիայում
Կատեգորիա:Իրադարձություններ Փարիզում
Կատեգորիա:Վիքիպեդիա:Հոդվածներ Վիքիտվյալներից աղբյուրներով